### | | | | --- | --- | | | | | --- | | **Teknik- og Miljøudvalget** 5. marts 2020 Sagsnr. 710-2014-60314 Dok.nr. 710-2020-23415 Annemette Steffensen | | 99.                 Flextur - prisaftale med Silkeborg Kommune - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Lov om trafikselskaber |

###

**SAGENS INDHOLD**

Teknik- og Miljøudvalget skal i denne sag tage stilling til
indgåelse af en prisaftale for Flextur med Silkeborg kommune. [adresse]
har allerede prisaftaler med [adresse] og [adresse].

De borgere, som ønsker at benytte Flextur mellem Silkeborg
og [adresse], skal med de gældende priser for Flextur betale 14 kr. pr.
kilometer og minimum 70 kr. pr. tur, idet der ikke er en prisaftale mellem
Silkeborg og [adresse].

Ved indgåelse af en prisaftale mellem Silkeborg og [adresse]
kommuner vil prisen være 7 kr. pr. kilometer med en minimumbetaling på 35 kr.
pr. tur. Prisen gælder, når turen krydser kommunegrænsen mellem de to kommuner.
Er der flere passagerer, der bestiller den samme tur, dvs. fra samme start- og
slutadresse, betaler en person fuld pris og de resterende personer får 50%
rabat. Der kan maksimalt være 5 personer pr. bil.

Silkeborg Kommune har en egenbetaling på 7 kr. pr. kilometer
med en minimumsbetaling på 35 kr. pr. tur. [adresse] har en egenbetaling
på 4 kr. pr. kilometer med en minimumsbetaling på 30 kr. pr. tur.

Til sammenligning har Skanderborg og [adresse] samme
sats for egenbetaling som [adresse].

Flextur er en del af Midttrafiks supplement til kollektiv
trafik inden for Flextrafik. Flextur har ikke en fast køreplan og udføres fra
kantsten til kantsten. Det betyder, at bestilleren af Flextur selv skal kunne
komme til/fra bilen. Flextur udføres alle ugens dage i tidsrummet kl. 6.00 –
24.00, undtagen 24. og 31. december. Kørslen udføres primært af taxi, særlige
flexbiler eller minibusser.

**VURDERING**

Det er blevet muligt via Midttrafik at indgå prisaftaler
mellem nabokommuner med forskellige satser for egenbetaling, hvor kunden
betaler den højeste takst.

I forbindelse med Region Midtjyllands besparelser på den
kollektive trafik pr. 1. juli 2019 er der reduceret i kørslen på blandt andre
den regionale busrute 114, som tidligere kørte til/fra Viborg og krydsede
kommunegrænserne til Silkeborg og [adresse]. Silkeborg og [adresse]
ønskede ikke at overtage ruten i deres kommuner. Det bemærkes, at der blev
opretholdt enkelte ture mellem Hammel og Fårvang i Silkeborg Kommune.

Teknik og Miljø vurderer, at en prisaftale med Silkeborg
Kommune vil styrke Flextur, som et supplement til den kollektive trafik. Et
udvidet [adresse] med nabokommunerne gør det lettere for borgere at
anvende ordningen, især i områder med begrænset kollektiv trafik, aften og
weekend.

**ØKONOMI**

Midttrafik har opgjort Favrskov Kommunes udgifter for
prisaftalerne med [adresse] og Skanderborg kommuner i 2019:

|  |  |  |  |  |
| --- | --- | --- | --- | --- |
| Kommune | Antal rejser | Netto omkostning | Egenbetaling (kunden) | Brutto omkostning |
| [adresse] 134 | 21.202 kr. | 14.198 kr. | 35.400 kr. |
| [adresse] 363 | 37.525 kr. | 31.078 kr. | 68.603 kr. |
| I alt | 497 | 58.727 kr. | 45.276 kr. | 104.003 kr. |

Med udgangspunkt i de nuværende prisaftaler med [adresse] og
[adresse] anslås en merudgift til Flextur på ca. 30.000 kr. årligt,
såfremt der indgås en prisaftale med Silkeborg Kommune.

Det vurderes, at en prisaftale med Silkeborg Kommune kan
afholdes inden for det samlede budget til kollektiv trafik.

**INDDRAGELSE**

Silkeborg Kommune kan administrativt indgå en prisaftale med
Favrskov Kommune, og Silkeborg Kommune er positivt indstillet i forhold til at
indgå en prisaftale. Prisaftalen skal i givet fald godkendes endeligt af
Midttrafik.

[adresse] informerer kommunens borgere via
lokalavisen og kommunens hjemmeside. Derudover bliver alle prisaftaler
offentliggjort på Midttrafiks hjemmeside.

**INDSTILLING**

Direktøren for Teknik og Miljø indstiller til Teknik- og
Miljøudvalget:

1.
At bemyndige direktøren for Teknik og
Miljø til at indgå en prisaftale for Flextur med Silkeborg Kommune.

**BESLUTNING**